kardosdrur/scandi-wiki huggingface dataset:
Natura 2000-område nr. 121 Arreskov Sø

Natura 2000-område nr. 121 Arreskov Sø ligger nord for Svanninge Bakker på Sydfyn, omkring den største sø på Fyn, Arreskov Sø. Natura 2000-området har et areal på 657 hektar hvoraf ca. 50 ha ejes af staten. Det består af et habitatområde (H 105) og et fuglebeskyttelsesområde (F 78).

Områdebeskrivelse 
Arreskov Sø er et dødis-område, der er dannet under sidste istid. Den indeholder søtyperne næringsrig sø og kransnålalgesø, og er relativ næringsrig på grund af tilførte næringsstoffer. Mod nord og vest omgives Arreskov Sø af enge og moser, hvoraf de nærmest
liggende er tidligere søbund, opstået ved at man sænkede søens vandstand med 75 cm i 1924-25. Flere steder på den gamle søbund findes meget artsrige rigkær med forekomst af orkideer, som feks. sumphullæbe og majgøgeurt samt den sjældne engensian. Der er store sumpskove, som typisk er opstået ved tilgroning af lysåbne moser og enge. Sumpskovene omfatter
skovnaturtyperne ege-blandskov, elle- og askeskov samt skovbevokset tørvemose. Området er udpeget for at beskytte den store forekomst af naturtypen
næringsrig sø, de store artsrige rigkær samt de vigtige levesteder for yngle- og trækfugle.

Natura 2000-området ligger i Faaborg-Midtfyn Kommune i Vandområdedistrikt Jylland og Fyn og Vandområdedistrikt Sjælland i vandplanopland Vandplan 1.13 Odense Fjord

Fredning 
Arreskov Sø og et område omkring, i alt 824 hektar blev fredet i 1995

Se også 
 Internationale naturbeskyttelsesområder i Danmark
 Naturtyper i Danmark

Eksterne kilder og henvisninger 

 Kort over området på miljoegis.mim.dk
 Naturplanen 
 Basisanalysen 2016-21

Natura 2000-planer
EU-habitatområder i Danmark
Fuglebeskyttelsesområder i Danmark
Fredede arealer i Danmark
Lokaliteter i Faaborg-Midtfyn Kommune
Sportsklatring under sommer-OL 2020

Sportsklatring under Sommer-OL 2020 bliver afviklet i Aomi Urban Sports Venue, der ligger i Tokyo Bay zonen.

Turneringsformat 

Der er to konkurrencer indenfor Sportsklatring ved de olympiske lege, hvor herrer og damer konkurrerer i en kombineret konkurrence, der består af bouldering, lead og speed. Der er 20 deltagere i hver af de to konkurrencer. Forskellen på de tre discipliner, som der konkurreres i er følgende:

I bouldering gælder det om at klatre ad flest forskellige ruter op ad en væg, der er 4 meter høj. Dette foregår indenfor en specifik tid. I lead gælder det om at komme højest muligt på en 15 meter høj væg indenfor en fastsat tid. I speed konkurreres der to-mod-to, hvor det gælder om at komme først op ad en 15 meter høj væg.

Den olympiske turnering

Herrer

Damer

Medaljefordeling

Medaljetabel

Medaljevindere

Referencer

Eksterne henvisninger 
 https://tokyo2020.org/en/games/sport/olympic/sport-climbing/
 http://www.ifsc-climbing.org/
Marlene Nørgaard Carolus

Marlene Nørgaard Carolus (født 11. juni 1967) er en dansk erhvervsleder, der har arbejdet i den finansielle sektor siden 1987 hos blandt andet Nordea, HSH Nordbank/Gudme Raaschou Bank A/S, Alfred Berg /ABN AMRO Bank. Marlene Nørgaard har senest været øverste globale chef for Danske Banks Private Banking og Private Wealth aktiviteter i Sverige, Norge, Finland, UK, Luxembourg og Danmark. Hun tiltrådte som administerende direktør i Mybanker den 1. januar 2019. Hun er erklæret egnet og hæderlig (fit & proper) efter Finanstilsynets krav til ledelsesmedlemmer i både Danmark og Schweiz.

I 2019 blev Marlene Nørgaard kåret til at være blandt de 100 mest indflydelsesrige kvinder i Danmark af Berlingske Tidende. Derudover blev hun i 2020 optaget i Kraks blå bog.

Karriere 
Marlene Nørgaard Carolus har arbejdet for at tiltrække alternative segmenter til formuepleje og forvaltning, herunder især kvinder, unge og entreprenører. Nørgaard har været initiativtager til Danske Philanthropy og Silicon Valley-netværket DanskeWMx. Hun er derudover medlem af non profit CEO-netværket VL67. 

Foruden sine danske bestyrelsesposter, indtrådte Marlene Nørgaard Carolus i 2020 som bestyrelsesmedlem i schweiziske SYZ Group og Banque SYZ.

Tillidsposter 
 2021 – Bestyrelsesmedlem hos Bruun Rasmussen Kunstauktioner
 2020 - Bestyrelsesmedlem hos Banque SYZ 
 2020 - Bestyrelsesmedlem hos SYZ Group 
 2018 - Bestyrelsesmedlem hos ART2030
 2013 - Bestyrelsesmedlem hos Olga & Esper Boels Fond
 2006 - Bestyrelsesmedlem hos Scan Bee A/S
 2015 - 2018 Bestyrelsesmedlem hos Danske Bank International S.A.
 2006 - 2010 Bestyrelsesmedlem hos Pluss A/S
 2006 - 2008 Bestyrelsesmedlem hos Zealand Pharma A/S

Uddannelser 
 Making Corporate Boards More Effective, Harvard Business School, Boston, 2018
 Board Leadership Master Class, Copenhagen Business School, 2018
 Executive Program: Exponential technologies that address the world's grand challenges, Singularity University, Silicon Valley 2014
 Executive MBA, Copenhagen Business School, 2010 - 2012

Kilder 

Bankfolk fra Danmark
Personer i Kraks Blå Bog
Baby in Vain

Baby in Vain er et band fra Danmark som består af Lola Hammerich, Benedicte Pierleoni og Andrea Thuesen. Bandet blev dannet i 2010 og musikken kan beskrives som grunge, blues og indie-inspireret guitarbaseret noise rock.

Baby in Vain har turneret meget i Europa. De spillede på Roskilde Festival i 2013 og i 2018.

I 2017 udgav de debut-albummet More Nothing.

Albums 

 2020 See Through (Escho)
 2017 More Nothing (Partisan Records)

Singler 

 2016 For The Kids E.P.
 2013 Corny #1/The Thrill
 2013 Taught By Hand/Cowboys
 2013 Seize The End/Alien Arms
 2012 Sweetheart Dreams
 2012 Machine Gun Girl/The Catcher

Eksterne links 
 
 

Rockgrupper fra Danmark
Musikgrupper fra 2010
Luis Cubilla

Luis Alberto Cubilla Almeida (født 28. marts 1940, død 3. marts 2013) var en uruguayansk fodboldspiller (kantspiller) og -træner.

Cubilla spillede gennem sin karriere 38 kampe og scorede 11 mål for Uruguays landshold. Han var en del af landets trup til både VM 1962 i Chile, VM 1970 i Mexico, samt VM 1974 i Vesttyskland. Han spillede i alt ni VM-slutrundekampe ved de tre turneringer.

På klubplan spillede Cubilla blandt andet for begge de to store Montevideo-klubber, Nacional og Peñarol. Med begge klubber vandt han fire uruguayanske mesterskaber. Han havde også et toårigt ophold hos FC Barcelona i Spanien, hvor han i 1963 var med til at vinde pokalturneringen Copa del Rey, og spillede desuden fire år i argentinske River Plate.

Efter at have indstillet sin aktive karriere blev Cubilla træner, og stod blandt andet i spidsen for sine gamle klubber som aktiv, Peñarol og River Plate, og var desuden træner for Uruguays landshold i perioden 1991-1993.

Referencer

Eksterne henvisninger 

Fodboldspillere fra Uruguay
Fodboldspillere fra Club Nacional de Football
Fodboldspillere fra FC Barcelona
Fodboldspillere fra Club Atlético Peñarol
Fodboldspillere fra Club Atlético River Plate
Fodboldtrænere fra Uruguay
Personer fra Paysandú
Deltagere ved verdensmesterskabet i fodbold 1962
Deltagere ved verdensmesterskabet i fodbold 1970
Deltagere ved verdensmesterskabet i fodbold 1974
Jakov Šketan

Jakov Šketan (født Jakov Pavlovics Majorov, den 30. oktober 1898 i Oršanka, Mari El, død 16. maj 1937) var en marisk forfatter. Han skrev over 300 værker. I 1920'erne arbejdede han som teaterinstruktør, og har skrevet flere succesfulde skuespil (blandt andet om marierne under socialismen) samt en roman. Han regnes som grundlæggeren af marisk drama.

Liv og gerning 
Jakov Šketan stammede fra en bondefamilie . I 1917 blev han mobiliseret og deltog i 1. verdenskrig. Fra 1918 virkede han i de sovjetiske organisationer og var en forkæmper for sovjetisk magtskifte. I 1920 var han leder af Jaransk amts nationale distrikt. Fra 1921 og senere var han ansat i Krasnokokšaiski landbrugsafdeling som avisen Josjkar Ketšes litterære ansatte og redaktør. Han var også en af grundlæggerne af det satiriske tidsskrift Arslan den Kesten. 

Han var også skuespiller, dramatiker og regissør ved Mari Nationalteater. I 1929 vendte han tilbage til Oršanski distriktet, som var en af arrangørerne af kollektivlandbruget. Senere virkede han som leder af kollektivbrugets revisionsudvalg.

Šketans litterære virksomhed begyndte i 1919. Han er grundlæggeren af drama på mari. Hans vigtigste skuespil var "Overflødig" (1920), "Sardai" (1922), "Åh, disse forældre" (1923) og "Høst" (1932).

I 1933 offentliggjorde han romanen "Erenger", hvor han beskrev landsbylivet i 1920-tallet i Mari og den socialistiske omorganisering.

Hædersbevisninger 
I hans fødeby er i 1968 anlagt en park med hans navn og opstillet en buste til hans minde.

Forfatterskab

Skuespil 
 Overflødig (1920)
 Sardai (1922)
 Åh, disse forældre (1923)
 Høst (1932)

Romaner 
 Erenger (1933)

Noter

Litteratur 
Eesti Nõukogude Entsüklopeedia, bind 7: Rund-ting; Tallinn 1975, s. 392

Eksterne henvisninger 
 Aleksei Aleksejevi film "Loomingurõõm" (FennoUgria)
 Mari (cseremisz) irodalom (på ungarsk)

Forfattere fra Mari El
Forfattere fra Sovjetunionen
Whitbread Round the World Race 1973–74

Whitbread Round the World Race 1973–74, er den første udgave af Whitbread Round the World Race og startede fra Portsmouth, England den 8. september 1973. Sytten yachts i forskellige størrelser og rigge deltog. Under løbet blev tre sejlere fejet overbord og døde: Paul Waterhouse, Dominique Guillet og Bernie Hosking. Waterhouse og Guillet blev aldrig set igen.

Besætningen på den mexicanske yacht Sayula II, en helt ny Swan 65, vandt 9. april 1974 den samlede kapsejlads på 133 dage og 13 timer med ejer Ramón Carlin som skipper. Hendes faktiske tid var 152 dage.  I 2016 blev dette eventyr fortalt i en dokumentarfilm kaldet The Weekend Sailor.

Etaper

Kilder 

1973-74
Sport i 1973
Sport i 1974
Gamla Uppsala

Gamla Uppsala er et sogn og en landsby uden for Uppsala i Sverige. I 2016 havde det 17.973 indbyggere.

Allerede i 200- og 300-tallet var det et vigtig religiøst, økonomisk og politisk centrum. Tidligt nedskrevne kilder hævder at Gamla Uppsala allerede var velkendt i Nordeuropa som sæde for de svenske konger fra Ynglingedynastiet. Nogle af de ældste skandinaviske kilder, som Ynglingatal, Vestgøtaloven og Gutasagaen fortæller om kongen over svearne og "Konge af Uppsala".

I middelalderen var det den største landsby i Uppland, hvor den østlige del sandsynligvis var den svenske krones kompleks af bygninger, den såkaldte Uppsala öd. Den vestlige del bestod af den kongelige bygning: kungsgården.

Det var også Alle svenskeres ting, et ting der blev afholdt fra forhistorisk tid til middelalderen i slutningen af februar eller begyndelsen af marts.
Det blev afholdt i forbindelse til den store fest Disting og den nordiske religiøse fejring Dísablót.
Upllandsloven skriver at det var under denne forsamling, at kongen kaldte til leding til krig og togter den kommende sommer, og at alle besætninger blev besluttet.

I 1164 blev det gjort til bispedømme.

Referencer 

Uppsala
Bygninger, konstruktioner og anlæg fra vikingetiden
Arkæologiske områder
Ryoji Noyori

er en japansk kemiker. Han modtog 2/3 af nobelprisen i kemi i 2001 sammen med William S. Knowles for studier af kiralt katalyseret hydrogenering; den sidste 1/3 af prisen gik til K. Barry Sharpless for sine studier af kiralt katalyserede oxidationsreaktioner (Sharpless epoxinering). Han fik de Tetrahedron Prize i 1993.

Referencer 

Nobelprismodtagere fra Japan
Nobelprismodtagere i kemi
Kemikere fra Japan
Karl Barry Sharpless

Karl Barry Sharpless (født 28. april 1941) er en amerikansk kemiker, der er kendt for sit arbejde med stereoselektive reaktioner. Han har som en af meget få personer modtaget nobelprisen i kemi to gange.

Han modtog 1/3 af nobelprisen i kemi i 2001 for sine studier af kiralt katalyserede oxidationsreaktioner (Sharpless epoxinering). De sidste 2/3 af prisen gik til Ryoji Noyori og William S. Knowles for deres studier af kiralt katalyseret hydrogenering.
I 2022 modtog han den igen sammen med Morten Meldal og Carolyn R. Bertozzi for "udviklingen af klikkemi og bioortogonal kemi".

Han fik Tetrahedron Prize i 1993.

Referencer 

Nobelprismodtagere fra USA
Nobelprismodtagere i kemi
Kemikere fra USA
Modtagere af Priestley Medal
Personer fra Philadelphia
Koichi Tanaka

er en japansk ingeniør. Han modtog nobelprisen i kemi i 2002 sammen med John Bennett Fenn for udvikling af massespektrometriske analyser af biologiske makromolekyle og Kurt Wüthrich for en nyskabende arbejde med NMR-spektroskopi.

Referencer 

Nobelprismodtagere fra Japan
Nobelprismodtagere i kemi
Ingeniører fra Japan
Kurt Wüthrich

Kurt Wüthrich (født 4. oktober 1938 i Aarberg, Kanton Bern) er en schweizisk kemiker og biofysiker. Han modtog en delt nobelpris i kemi i 2002 for udviklingen af NMR-spektroskopiske metoder til at studere makromolekyler. De øvrige modtagere var Koichi Tanaka og John Bennett Fenn for udvikling af massespektrometriske analyser af biologiske makromolekyle.

Referencer 

Nobelprismodtagere fra Schweiz
Nobelprismodtagere i kemi
Kemikere fra Schweiz
Peter Agre

Peter Agre (født 30. januar 1949) er en amerikansk læge og molekylærbiolog. Han er Bloomberg Distinguished Professor på Johns Hopkins Bloomberg School of Public Health og Johns Hopkins School of Medicine, og direktør for Johns Hopkins Malaria Research Institute. Han modtog nobelprisen i kemi i 2003 sammen med Roderick MacKinnon for "opdagelser inden for kanaler i cellemembraner.” Agre blev anerkendt for sin opdagelser af aquaporin-vandkanaler. Aquaporiner er vandkanal-proteiner der flytter vandmolekyler igennem cellemembranen. I 2009 blev Agre valgt som præsident for American Association for the Advancement of Science (AAAS) og blev aktiv i idenskabsdiplomati.

Referencer 

Nobelprismodtagere fra USA
Nobelprismodtagere i kemi
Roderick MacKinnon

Roderick MacKinnon (født 19. februar 1956) er en amerikansk biofysiker og professor i Molecular Neurobiology and Biophysics på Rockefeller University. Han modtog nobelprisen i kemi i 2003 sammen med Peter Agre for sit arbejde med strukturen og funktion af ionkanaler.

Referencer 

Nobelprismodtagere fra USA
Nobelprismodtagere i kemi
Superman: The Animated Series

Superman: The Animated Series er en amerikansk animeret tv-serie fra 1996. I Danmark blev tv-serien først sendt på TV2.

Danske stemmer 
Lars Thiesgaard – Clark Kent/Superman, Brainiac
Nis Bank-Mikkelsen – Lex Luthor, Darkseid, Emil Hamilton, Jonathan Kent
Michelle Bjørn-Andersen – Lois Lane
Peter Aude – Bruce Wayne/Batman, Jor-El
Vibeke Dueholm – Mercy Graves

Eksterne henvisninger 
 
Skabelon:Superman
Animerede tv-serier fra USA
Amerikanske tv-serier fra 1990'erne
Tv-serier baserede på DC Comics
Krimiserier fra USA
Tv-programmer fra The WB
Joe Jackson

Joe or Joseph Jackson kan henvise til:

 Joseph Jackson (19282018), far til og manager for Michael Jackson og The Jacksons/Jackson 5
 Joe Jackson (musiker) (født 1954), britisk new wave singer-songwriter
Bamboo Airways

Bamboo Airways er et flyselskab fra Vietnam. Selskabet blev grundlagt i 2017 under navnet Bamboo Airways Company og er i dag ejet af Bamboo Airways Corporation, et medlem af FLC Group. Flyvningen blev indledt i januar 2019 med et leaset Airbus A320 på en rute mellem Ho Chi Minh City og Hanoi.

I 2018 underskrev luftfartsselskabet en aftale med Airbus om 24 Airbus A321neo samt en aftale med Boeing om 20 Boeing 787 Dreamliner.

Referencer

Eksterne henvisninger 

 Bamboo Airways officielle hjemmeside  

Flyselskaber fra Vietnam
Etableret i 2017
Alexandria Ocasio-Cortez

Alexandria Ocasio-Cortez (født 13. oktober 1989 i New York City, USA), også kendt under initialerne AOC, er en amerikansk aktivist og politiker fra det Demokratiske Parti. Hun var partiets kandidat i det 14. kongresdistrikt i delstaten New York, der omfatter Bronx og Queens. Ved valget til Repræsentanternes Hus den 6. november 2018 blev hun valgt og er den yngste kvinde, som nogensinde har været medlem af Kongressen.

Baggrund 
Ocasio-Cortez har puertoricanske rødder. Hendes mor kommer fra Puerto Rico, og faren er butiksejer i South Bronx. Hun er født i Bronx, en af de fattigste bydele i New York City, som 5-årig flyttede Alexandria Ocasio-Cortez med familien til den velhavende hvide forstad Yorktown Heights. På High school vandt hun andenpladsen med et mikrobiologisk forskningsprojekt ved en international videnskabskonkurrence for unge.

Hun arbejdede fra 2008 til 2009 for senator Ted Kennedy med indvandring som speciale. 2011 fik hun en bachelorgrad i økonomi og internationale relationer ved Boston University. Efter afslutningen af sit studium vendte hun tilbage til Bronx, hvor hun arbejdede i morens bar som tjener. Ved siden af arbejdede hun som lærer ved den almennyttige organisation National Hispanic Institute. Under præsidentvalgkampen i 2016 arbejdede hun som organisator for senator Bernie Sanders.

Politisk karriere 
Hun flyttede efter college tilbage til Bronx, hvor hun var politisk aktiv og medlem af Democratic Socialists of America. Forskellige interessegrupper som Move On, Brand New Congress, Justice Democrats, Black Lives Matter og Democracy for America støttede hendes kandidatur ved midtvejsvalget 2018. I 2017 lancerede hun sin egen kampagne for at overtage Joseph Crowleys kandidatur. Ingen havde forudset, at hun kunne være en trussel for den dobbelt så gamle Joseph Crowley, der havde siddet i Kongressen fra 1999 og var kandidat til at tage over fra Nancy Pelosi som Demokraternes leder i Repræsentanternes Hus. Det var nødvendigt at få 1250 underskrifter for at kunne stille op, men hun fik mod alle forventninger 5000 underskrifter. Den 26. juni 2018 vandt hun uventet det parti-interne primærvalg i New Yorks 14. kongresvalgdistrikt. Hendes motto lyder: "Jeg kan ikke udfordre de store penge med flere penge, men må slå modstanderen på en helt anden måde". Mens Crowley i sin valgkamp brugte 3,4 mio. dollar, havde hun indsamlet $300.000. Hun agiterer blandt andet for en statslig sundhedsforsikring til alle, boliger som en menneskeret og afskaffelse af immigrationspoliti-korpset Immigration and Customs Enforcement (ICE).

Den 6. november 2018 ved valget til Repræsentanternes Hus vandt hun over den Republikanske kandidat Anthony Pappas.

Referencer

Eksterne henvisninger 
 www.b.dk/
 ocasio2018.com 
 „Die Zeichen im amerikanischen Kongress stehen auf Wandel“

Aktivister fra USA
Medlemmer af Repræsentanternes Hus i USA
Personer fra New York City
Ansel Elgort

Ansel Elgort (født 14. marts 1994) er en amerikansk skuespiller, sanger og DJ (under navnet Ansølo). Som filmskuespiller har han spillet Tommy Ross i gyserfilmen Carrie (2013), Caleb Prior i The Divergent Series -serien, Augustus Waters i det romantisk teenagedrama The Fault in Our Stars (2014), og titelkarakteren i Edgar Wrights actionthriller Baby Driver (2017), som han modtog Golden Globe Award-nominering for Best Actor in a Motion Picture – Musical or Comedy. As a singer, he has released the singles "Thief" (2017) and "Supernova" (2018).

Filmografi

Nomineringer og priser

Referencer

Eksterne henvisninger 

 

Skuespillere fra New York
Personer fra New York City
Lærdalsfjorden

Lærdalsfjorden er en fjordarm på sydsiden af Sognefjorden i Lærdal kommune i Vestland fylke i Norge. Den strækker sig 9 kilometer mod sydøst til Lærdalsøyri. Fjordåbningen ligger mellem Sva i syd og Fodnes i nord. På sydsiden ligger bjerget Grånosi og på nordsiden Vetanosi. Lærdalselven munder ud i fjorden ved Lærdalsøyri.

Kilder eog henvisninger

Fjorde i Vestland
Lærdal
Sognefjorden
ATEA

Atea er et nordisk IT-selskab med hovedkontor i Ballerup. Det sælger hovedsageligt hardware- og software-produkter, konsulent- og serviceaftaler.

Virksomheden beskæftiger ca. 1600 medarbejdere i Danmark og 7200 medarbejdere globalt (2021).

Historie 
Selskabet som idag bærer navnet Atea er en videreførelse af navnet på et af de selskaber som igennem dets historie er tilkøbt. Andre navne er blevet udfaset til fordel for et fælles navn på tværs af de lande selskabet opererer i.

Norge 
Det oprindelige selskab i koncernen blev stiftet i Norge i 1968 under navnet MerkantilData. I 1998 opkøbte selskabet den på daværende tidspunkt TeleDanmark-ejede virksomhed DanaData.  Selskabet fusionerede i 2003 med Ementor og Eterra hvor det fortsatte med navnet Ementor.

Danmark 
Det danske del af koncernen bestod oprindeligt af selskabet TopNordic der i 2006 fusionerede med det norske selskab Ementor.

Sverige 
Den svenske del af koncernen bestod oprindeligt af selskabet Atea. Dette selskab blev købt ind i koncernen samme år som norske Ementor og danske TopNordic fusionerede og hele koncernen skiftede til dette navn i 2009.

Baltikum 
Selskabets afdelinger i Estland, Letland og Litauen er tilkommet ved opkøb af virksomheden Sonex Group i 2007.

Atea-sagen
Atea samt syv tiltalte personer er i den såkaldte Atea-sag ved Retten i Glostrup dømt for bestikkelse og underslæb. Atea Danmark fik en bødestraf på 10 millioner kroner, de øvrige tiltalte fik domme fra 40 dage og op til 18 måneders fængsel.

Referencer

Eksterne henvisninger 
 

It-virksomheder i Danmark
Lærdalsøyri

Lærdalsøyri eller Lærdalsøren er en by og administrationscenteret i Lærdal kommune i Vestland fylke i Norge. Byen har 1.119 indbyggere 2017  men 1.308 mennesker hører til sognet Lærdalsøyri hvis man medtager de nærliggnende grundkredse Hauge og Erdal. Hele kommunen/dalen har 2.219 indbyggere (okt. 2010).

Lærdal Sjukehus ligger på Lærdalsøyri. Sygehuset er lokalsygehus for syv kommuner i Sogn. I tilknytning til sygehuset ligger også Sogn Lokalmedicinske senter. Disse er Lærdals største arbejdsplads med cirka 160 ansatte.

Lærdalsøyri er et lokalt handelscenter. Her ligger kommuneadministrationen for Lærdal kommune. Flere mellemstore bygningsentreprenører er lokalisert til Lærdalsøyri, samt noget treæindustri. På Lærdalsøyri ligger også administrationen for Lærdal Energi og AKRAFT AS samt Nasjonalt Transportløyveseksjon og Vegtrafikksentralen Vest.

Lærdalsøyri er en gammel handelsplads med en historie tilbage til middelalderen. Stedet var også et centralt administrationssted og et knudepunkt mellem øst og vest. Centralt på Øyri ligger derfor et af de mest værdifulde bymiljøer i Norge, Gamle Lærdalsøyri, som er et fredet træhusmiljø fra 17- og 1800-tallet med op mod 170 bygninger i blandt andet schweizerstil. Hvert sommer arrangeres Lærdalsmarknaden her, et friluftsmarked som er omkring 500 år gammelt. Markedet er i vor tid blevet udvidet med et høstmarked og fra 2014 også et julemarked.

I 1838 blev det foreslået at gøre Lærdalsøyri til by, ved at give stedet status som ladested. I 1841 var planerne klare for en kvadratur som gik fra Lærdalsfjorden, en arm af Sognefjorden, til omtrent der hvor Hauge kirke står i dag. I 1842 vedtog regeringen at give Lærdal bystatus, sammen med Haugesund og Namsos. Alle tre steder blev afvist i Odelstinget for at afvente en liberalisering af handelslovgivningen. Lærdal diskuterede en ny ansøgning i 1850-erne.

Bybranden i 2014 

Klokken 22.53 lørdag 18. januar 2014 blev det meldt at et bolighus stod i brann i gaden Kyrkjeteigen. Branden spredte sig hurtigt i stærk vind og fik karakter af en bybrand. Den krævede ingen menneskeliv, men ødelagde 42 bygninger, heraf 17 bolighuse og en fredet bygning.

Galleri

Se også 
 Lærdal
 Lærdalselven
 Lærdalstunnelen
 Gamle Lærdalsøyri
 Lærdalsmarknaden
 Borgund stavkirke
 Eldrevatnet

Kilder og henvisninger 

 Riksantikvaren: NB!registerets side om Lærdalsøyri
 Kultur i Lærdal på kart fra Kulturnett.no
 Lærdalsøyri NRK fylkesleksikon for Sogn og Fjordane

Lærdal
Byer i Vestland
Sydkorea ved vinter-PL 2018

Sydkorea deltog ved vinter-PL 2018 i Pyeongchang, Sydkorea i perioden 9.-18. marts 2018. Landet deltog med 42 deltagere, hvor af kønsfordelingen var på 36 mænd og 6 kvinder.

Medaljer

Referencer 

2018
Lande ved vinter-PL 2018
Stig Westergaard

Stig Westergaard (født 16. september 1963 i Esbjerg) er en dansk olympisk sejlsportsmand i Finn og Soling klasserne. Westergaard deltog i 1992 og 1996 i Sommer-OL.

Han har to gange deltaget i Volvo Ocean Race; i 2001–02 på Djuice Dragons og i 2008–09 på Kosatka.

Han er broder til Bjørn Westergaard.

Kilder

Eksterne henvisninger 
 

Sejlsportsfolk fra Danmark
Volvo Ocean Race sejlere
Deltagere for Danmark ved sommer-OL 1996
Deltagere for Danmark ved sommer-OL 1992
Personer fra Esbjerg